টেন্ডার বিতর্কে অরুণাচলের মুখ্যমন্ত্রী, কী বলল সুপ্রিম কোর্ট

নয়াদিল্লি: সরকারি টেন্ডার বিতর্কে জড়ালেন অরুণাচল প্রদেশের (Arunachal Pradesh) মুখ্যমন্ত্রী পেমা খান্ডু (Pema Khandu)। রাজ্যের পাশাপাশি কেন্দ্রীয় সরকারের স্পষ্ট উত্তর তলব করল সুপ্রিম কোর্ট (Supreme Court)। সরকারি কাজের বরাত দেওয়া নিয়ে বিতর্কের জেরে স্পেশাল ইনভেস্টিগেশন টিম (SIT) গঠন করে তদন্তের দাবি জানানো হয়েছিল। যেসব সংস্থাকে কাজের বরাত দেওয়া হয়েছে, সেগুলি মুখ্যমন্ত্রী পেমা খান্ডুর আত্মীয়দের বলে অভিযোগ।

মুখ্যমন্ত্রীর স্ত্রী’র কোম্পানি ব্র্যান্ড ইগলকে (Brand Eagle) অন্তত ৭০টি ঠিকা দেওয়া হয়েছে। ঠিকা দেওয়া মোট বরাতের পরিমাণ কয়েক হাজার কোটি টাকার বলে মামলার শুনানিতে দাবী আইনজীবী প্রশান্ত ভূষণের (Prashant Bhushan)। কোনও গ্রামের উন্নয়নে ইচ্ছুক ব্যক্তিকে যদি গ্রামবাসীরা স্বতঃপ্রণোদিতভাবে কাজের দায়িত্ব দিতে চান, সেখানে সেই ব্যক্তিকে কাজের বরাত দেওয়া হয় বলে রাজ্য হলফনামায় জানিয়েছে বলেও অভিযোগ।

আরও পড়ুন: পাঞ্জাবের আন্দোলনরত কৃষকদের হটিয়ে দিল পুলিশ!

এদিকে সরকারি আইনজীবীর দাবি, এই মামলা সম্পূর্ণ রাজনৈতিক উদ্দেশ্যপ্রণোদিত। মামলাকারী হিসেবে বেশ কিছু ব্যক্তির নাম এখানে রয়েছে। অথচ এই ব্যক্তিদের প্রতিষ্ঠান নথিবদ্ধ নয়। এরা এইভাবে রাজ্যের উন্নয়নের গতি আটকে রাখতে চায়।

প্রধান বিচারপতি সঞ্জীব খান্নার (Chief Justice Sanjiv Khanna) নেতৃত্বাধীন ডিভিশন বেঞ্চ কয়েকটি প্রশ্নের স্পষ্ট উত্তর চায়। এক, কাদের ওইসব কাজের বরাত দেওয়া হয়েছে? দুই, সেই বরাত দেওয়ার পদ্ধতি কী? তিন, কাজের বরাত দেওয়ার জন্য টেন্ডার ডাকা হয়েছিল কি? এর উত্তর কিন্তু স্বরাষ্ট্র ও অর্থমন্ত্রকের কাছ থেকে পেতে হবে। এই প্রশ্নগুলি সম্পর্কে প্রাসঙ্গিক উত্তর রাজ্য সরকারের কাছেও চাওয়া হয়েছে। আদালতের নির্দেশ অনুযায়ী পেমা খান্ডু ও তাঁর পরিবারের কোনোও সদস্য কাজের বরাত পেয়েছিলেন কি না, সেটাই আদালত দেখতে চায় বলে জানা গিয়েছে।

দেখুন অন্য খবর: